Քոուլ Սփրոուս

Քոուլ Միտչել Սփրոուս (, ), ամերիկացի դերասան։

Դիլան Սփրոուսի երկվորյակ եղբայրը։

Առավել հայտնի է որպես Քոդի Մարտին՝ «Զաքի և Քոդի կյանքը» հեռուստասերալից, ինչպես նաև որպես Ջաքհեդ՝ «Ռիվերդեյլ» հեռուստասերիալից։

Կենսագրություն 

Դիլան և Քոուլ երկվորյակները ծնվել են 1992 թվականի օգոստոսի 4-ին, Իտալիայի Օրեցո քաղաքում, երբ նրանց ծնողներ Մեթյու Սփրոուսը և Մելանի Ռայթը Տոսկանա քաղաքում անգլերեն էին դասավանդում։ Քոուլի անունը դրվել է ջազ երգիչ և դաշնակահար Նեթ Քինգ Քոուլի պատվին։ Նա ծնվել է իր ավագ եղբայր Դիլանից 15 րոպե հետո։

Վաղ կարիերան 

Եղբայրները իրենց դերասանական կարիերան՝ հեռուստատեսությունում և կինոյում սկսել են շատ վաղ հասակում, ընդ որում խաղացել են միասին, նույնիսկ նույն դերը կատարել են երկուսով։

Դերերի շարքում, որոնք կատարել է իր կարիերայի սկզբում՝ եղբոր հետ, առանջնանում են Փատրիք Քելին՝ «Գրեյսը կրակի մեջ» հեռուստասերիալում (1993—1998), Ջուլիանան՝ «Ընկերներ» ֆիլմում (1999), Ֆիստաշիո Դիսգայզին՝ «Վերամարմնավորման գիտակը» կատակերգությունում։ 2001 թվականին Քոուլը սկսեց նկարահանվել «Ընկերներ» հեռուստասերիալում, որպես Ռոս Հելերի որդի։ Դա առաջին դերն էր, որտեղ եղբայրը նրան չէր փոխարինում։

2005 թվականին Քոուլը «Զաքի և Քոդիի կյանքը» հեռուստասերիալում կատարել է Քոդի Մարտինի դերը, իսկ նրա եղբայրը՝ Զաք Մարտինի։ Սերիալը ստացել է դրական արձագանք, որից հետո Զաքը և Քոդին նկարահանվում էին տարբեր հեռուստատեսային ծրագրերում։

Սակայն 2011 թվականին նրանք իրենց դերասանական կարիերայում դադար հայտարարեցին, որպեսզի ընդունվեն Նյու Յորքի համալսարան, որտեղ Քոուլը կենտրոնացավ հնագիտության և հումանիտար առարկաների վրա։ 2015 թվականին, երբ նրանք ավարտեցին համալսարանը շարունակեցին նկարահանվել կինոյում, բայց այս անգամ արդեն առանձին։

Ռիվերդեյլ 

Ռիվերդեյլ հեռուստասերիալը, որը թողարկվել է 2017 թվականին, հիմնված է Արչիի մասին կոմիքների վրա, որը 1941 թվականից սկսած թողարկում է անկախ «Archie Comics» հրատարակչությունը։ Համաամերիկյան ճանաչողություն ձեռք բերելուց և հաջորդող մոռացումից հետո 2010-ական թվականներից այն նորից արդի դարձավ` շնորհիվ հեռուստասերիալի։ Գլխավոր հերոս Արչի Էնդրյուսի դերակատար ընտրվեց Քեյ Ջեյ Ապան, իսկ նրա լավագույն ընկերոջ՝ մտածկոտ, ժուժկալ և տարօրինակ Ջաքհեդ Ջոնսի՝ Քոուլ Սփրոուսը, ով մինչ այդ հիմնականում կատարել էր հայտնի և գլամուրային դեռահասի դերեր։

Ջագհեդին նվիրված հարցազրույցում Քոուլը ասել է, որ մանկությունից նա ծանոթ է Արչիի մասին կոմիքսներին, սակայն խոստովանում է, որ դրանք նրա սիրելի կարդալու նյութերը չեն եղել։ Ջագհեդը, ի տարբերություն կոմիքսի հերոսին, քիչ է հետաքրքրված սննդով։ Ավելին, Քոուլի խոսքերով, նա աշխատում է հեռուստասերիալում առավելագույնը քիչ սնվել, որպեսզի հիշվի իր հերոսի հոբբին։

Առավել հետաքրքիր էր Ջագհեդ Ջոնսի գլխի զարդարանքը։ Արչիի մասին կոմիքսները սկսել են ստեղծվել դեռևս 1940-ական թվականներին, և Ջագհեդը կրում էր ֆետրե գլխարկ՝ զիգզագ կտրվածքով և վեր բարձրացված եզրերով, որոնք կոչվում են «Whoopee cap» և այդ ժամանակ բավականին հայտնի էին։ Կոքմիքսի ստեղծման տարիներին այդ գլխի զարդարանքը դուրս էր եկել կիրառությունից և ասոցացվում էր միայն Ջագհեդի հետ։ Հեռուստասերիալում Ջագհեդը կրում է ժամանակակից բրդե գլխարկ, սակայն նրա կառուցվածքը նման է կոմիքսի հերոսի զարդարանքին։ Քոուլ Սփրոուսն այդ առիթով ասել է. «Գլխարկն ավելի ժամակակից է և համապատասխանում է հեռուստասերիալին։ Նրանք դեռևս կապված են։ Սա լրիվ ուրիշ գլխարկ է, բայց իմաստը մնում է նույնը»։ Քոուլը գլխարկը անվանում է «beanie crown», որը նշանակում է գլխարկ-թագ։

Չնայած գլխավոր հերոսների անսպասելի ընտրությանը` այն ստացել է դրական արձագանքներ, իսկ երկու գլխավոր հերոսներն էլ ստացել են մրցանակներ։ Քոուլ Սփրոուսը ջագհեդ Ջոնս հերոսի շնորհիվ ստացել է «Teen Choice Awards» մրցանակը 2017 թվականին միանգամից երկու անվանակարգերում՝ «Դրամատիկ սերիալի լավագույն դերասան» և «Լավագույն հեռուստատեսության զույգ» (Լիլի Ռեյնհարթի հետ միասին:)

2017 թվականին Քոուլը եղել է Ջիմի Ֆելոնի «The Tonight Show» շոուի հյուր։

2018 թվականի սկզբին ծանուցել են «Five Feet Apart» ֆիլմը, ռոմանտիկ դրամա, որտեղ Քոուլ Սփրոուսը կատարում է գլխավոր հերոսի դերը։

Անձնական տվյալները 

Քոուլ Սփրոուսը հանդիսանում է կոմիքսների երկրպագու և միևնույն ժամանակ աշխատում է Լոս Անջելեսի «Meltdown» կոմիքս-խանութում։

Քոուլ Սփրոուսը հետաքրքրվում է լուսանկարչությամբ։ Նա նկարահանումներ է կազմակերպել մի շարք նորաձևության ամսագրերի համար, որոնցից են՝ Teen Vogue, L’Uomo Vogue և The Sunday Times Style, ոչ միայն որպես մոդել, այլ նաև որպես լուսանկարիչ։

Քոուլը ունի երկու ինստրագրամյան էջ։ Առաջինը իր հիմնական էջն է, իսկ երկրորդ էջում նա տեղադրում է պատահական անցորդների լուսանկարները, որը հենց ինքն է նկարում, երբ իրեն են նկարում։ «Elle» հարցաազրույցի ժամանակ նա նշել է, որ դա օգնում է նրան ազատվել անհանգստությունից, որը առաջանում է, երբ երկրպագուները ցուցաբերում են հանգիստ չտվող վարք։ Երբ այդ անհանգստությունը անցավ, Քոուլը դադարեց թարմացնել երկրորդ էջը։

Ֆիլմագրություն

Մրցանակներ և նոմինացիաներ

Ծանոթագրություններ 

Ամերիկացի դերասաններ
Ամերիկացի հեռուստատեսային դերասաններ
Դերասաններ այբբենական կարգով
Նյու Յորքի համալսարանի շրջանավարտներ
Ամերիկացի տղա երեխա դերասաններ